Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 456/12/8803	Košice II, 26.11.2012
EEČ : 2-64-387-2012

U Z N E S E N I E

Trestná vec:	obvinený XXXXX 
Prečin:	Podvod podľa § 221 odsek 1, odsek 2 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	V trestnej veci vedenej proti obvinenému XXXXX pre prečin podvodu podľa § 221 ods. 1, ods. 2 Trestného zákona na tom skutkovom základe, že

-	XXXXX ako osoba oprávnená konať  za spol. XXXXX so sídlom XXXXX XXXXX, IČO: XXXXX uzatvoril so spol. XXXXX s.r.o., XXXXX, XXXXX, IČO: XXXXX, zastúpenej konateľom XXXXX dňa 08.03.2012 v Košiciach zmluvu o uzavretí budúcej zmluvy, ktorej predmetom bol záväzok najneskôr do 30.04.2012 uzavrieť budúcu zmluvu, kde predmetom plnenia budú zemné práce na obdobie do 15.05.2012 do 14.05.2013 s kolesovým rýpadlom - nakladač Komatsu typ WB 97 R v objeme min. 344 hodín na dohodnuté obdobie  v cene 28,50 eur/h a s použitím kladiva 36,50 eur/h, pričom za sprostredkovanie týchto prác bola na základe faktúry č. XXXXX zo dňa 08.03.2012 XXXXX uhradená na bankový účet spoločnosti Simon 2006 & Viktor  s.r.o. vedený v Tatra banke a.s. suma 3.440,- EUR, avšak dohodnutú zmluvu so spol. XXXXX, XXXXX, XXXXX, IČO: XXXXX neuzatvoril a uhradenú sumu nevrátil, pričom k zmluve o budúcej zmluve predložil fiktívnu objednávku č. XXXXX v Hnedej priemyselnej zóne Levoča-Juh od mesta Levoča pre spol. XXXXX zo dňa 07.03.2012 na výkopové a zemné práce, čím takto poškodenému XXXXX spôsobil škodu vo výške 3.440,-EUR.

lebo je trestné stíhanie neprípustné podľa § 9 odsek 1 písmeno d
Odôvodnenie:
	Uznesením  Okresného  riaditeľstva  PZ  XXXXX, odboru kriminálnej polície, sp. zn. ORP-XXXXX z 26.07.2012 bolo obvinenému XXXXX vznesené obvinenie pre prečin podvodu podľa § 221 ods. 1, ods. 2 Trestného zákona pre skutok uvedený vo výrokovej časti tohto rozhodnutia.

	Z úmrtného listu Matričného úradu Michalovce vydaného dňa XXXXX zväzok XXXXX ročník XXXXX strana XXXXX, por. č. XXXXX zadokumentovaného vo vyšetrovacom spise vyplýva, že obvinený XXXXX dňa XXXXX zomrel. V zmysle ustanovenia § 215 ods. 1 písm. d/ Trestného poriadku v nadväznosti  na ustanovenie §  9 ods. 1 písm. d/ Trestného poriadku je trestné stíhanie proti tomu, kto zomrel alebo bol vyhlásený za mŕtveho neprípustné.

Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Daniel Rozložník
prokurátor